open-index/open-wikipedia-markdown huggingface dataset:
Georgina Evers-Swindell

**Georgina Evers-Swindell** (s. 10. lokakuuta 1978 Hastings) on uusiseelantilainen soutaja, kaksinkertainen olympiavoittaja.

Georgina Evers-Swindell on kilpaillut pariairokaksikossa identtisen kaksoissisarensa Carolinen kanssa. Sisarukset saavuttivat Luzernin MM-kilpailuissa 2001 hopeaa niin pariairokaksikossa kuin pariaironelosessakin. Seuraavana vuonna he voittivat pariairokaksikon maailmanmestaruuden Sevillassa ja uusivat tittelinsä Milanossa 2003.

Evers-Swindellit voittivat pariairokaksikon olympiakultaa Ateenassa 2004. Seuraavana vuonna he saavuttivat maailmanmestaruuden Gifussa. Etonin MM-kilpailuissa 2006 sisarukset saivat pronssia ja Münchenin MM-kisoissa 2007 hopeaa. Pekingin olympialaisissa 2008 he voittivat toisen kerran pariairokaksikon olympiakultaa. 

Sisarukset ovat voittaneet maailmancupin kilpailun Wienissä 2000, Münchenissä 2002 ja 2004, Luzernissa 2003, 2004, 2006 ja 2007 sekä Poznańissa 2006.

Georgina Evers-Swindell on 178 senttimetriä pitkä.

## Lähteet
*Profiili Pekingin olympialaisten virallisella sivustolla 
*Profiili worldrowing.com-sivustolla
Pianosonaatti nro 16 (Beethoven)

Ludwig van Beethoven sävelsi **kuudennentoista pianosonaattinsa** op. 31 vuosina 1801–1802. Teos julkaistiin vuonna 1803.

Vuonna 1801 Beethoven oli sanonut, ettei hän ole tyytyväinen hänen silloiseen musiikkityylilajiinsa ja että aikoisi siirtyä "uudelle polulle" musiikissaan. Tämä teos on ensimmäisiä Beethovenin "uuden polun" teoksia, vaikkakin se on sävelletty hänen Heiligenstadtin testamenttinsa aikoihin, jolloin hän oli vielä puhtaasti klassismin säveltäjä.

## Osat
Teoksessa on kolme osaa:
#Allegro vivace
#Adagio grazioso
#Rondo, allegretto - presto.

## Aiheesta muualla
* [Piano Sonata No.16, Op.31/1 (Beethoven, Ludwig van)](http://imslp.org/index.php?title=Piano_Sonata_No.16,_Op.31/1_(Beethoven,_Ludwig_van)) IMSLP / Petrucci Music Library
Ferrosähköisyys

**Ferrosähköisyys** on ilmiö, jossa eristeessä esiintyy spontaani sähköinen polarisaatio. Yleisessä kielenkäytössä ainetta kutsutaan ferrosähköiseksi, jos se jossakin lämpötilassa on ferrosähköistä, vaikka se korkeammissa lämpötiloissa menettäisikin tämän ominaisuuden. 

Tyypillisiä ferrosähköisen eristeen ominaisuuksia ovat

* sähköisen polarisaation esiintyminen ilman ulkoista sähkökenttää
* permittiivisyyden riippuvuus sähkökentästä
* hystereesi, eli sähköinen polarisaatio riippuu historiasta
* permittiviisyyden hyvin suuri arvo. Suhteellinen permittiivisyys voi olla 10&nbsp;000 tai enemmänkin.
* permittiivisyyden voimakas lämpötilariippuvuus. Permittiivisyydellä on maksimiarvo materiaalin Curie-Weiss-lämpötilassa. Tämän lämpötilan alapuolella aine on ferrosähköisessä faasissa ja sen yläpuolella parasähköisessä faasissa.

Ferrosähköiset aineet ovat periaatteessa pietsosähköisiä ja Curie-lämpötilan alapuolella pyrosähköisiä.

Ferrosähköisiä aineita ja niiden Curie-lämpötiloja:
* Triglysiinisulfaatti   322&nbsp;K
* Lyijytitanaatti        763&nbsp;K
* Bariumtitanaatti       403&nbsp;K 
* Strontiumtitanaatti     32&nbsp;K
* Bariumstrontiumtitanaatti 32–393&nbsp;K
* Europiumbariumtitanaatti 368–383&nbsp;K 
* Ammoniumsulfaatti      223&nbsp;K

Ferrosähköisiä aineita käytetään kondensaattorien eristeinä, lämpötila-antureina ja säädettävinä kapasitansseina.

## Lähteet
Hilja Kilpi

**Hilja Kilpi** (o.s. **Vanhakartano**; 14. marraskuuta 1884 Porin maalaiskunta – 20. huhtikuuta 1927 Turku) oli suomalainen kirjailija, Volter Kilven puoliso. Hänen tunnetuin näytelmänsä *Sillankorvan emäntä* julkaistiin vuonna 1915, ja vuonna 1953 Ilmari Unho ohjasi näytelmästä samannimisen elokuvan.

## Elämäkerta
Porin Pietniemen Vanhakartanosta kotoisin olleen Hilja Vanhakartanon vanhemmat olivat tilanomistaja Simon Nikolai Vanhakartano ja Tekla Fredrika Yyteri. Päästyään 1904 ylioppilaaksi Porin ruotsalaisesta yhteiskoulusta (*Björneborgs samskola*) hän aloitti lääketieteen opintojaan Helsingissä tavatessaan kirjailija Volter Kilven vuonna 1904. He menivät naimisiin pitkän kirjeenvaihdon jälkeen Turussa kesäkuussa 1907 ilman morsiamen vanhempien suostumusta. Kilvet asuivat ensin Helsingissä ja sitten vuodesta 1919 Turussa. Volter ja Hilja Kilvellä oli kolme lasta, Riitta (1910–1982), Jaakkima (1914–1988) ja Lassi (1920–2007).

Hilja Kilven näytelmä *Sillankorvan emäntä* julkaisitiin vuonna 1915 ja esitettiin ensimmäisen kerran Tampereen Teatterissa 13. marraskuuta 1915. Ilmari Unho ohjasi näytelmästä samannimisen elokuvan vuonna 1953.

## Teoksia
* *Sillankorvan emäntä: Nelinäytöksinen näytelmä – Tapaus länsisuomalaisessa talonpoikaissuvussa 1860–1870-luvulla*. Porvoo: WSOY 1915.

## Lähteet

## Aiheesta muualla
*
Panu Autio

**Panu Autio** (s. 4. elokuuta 1985 Helsinki) on suomalainen futsalpelaaja. Hän pelasi futsalia kaudella 2021–2022 espoolaisessa GFT:ssä. Autio on GFT:n ja maajoukkueen kapteeni. Peliuransa ohessa Autio toimii Jalkapallon Pelaajayhdistyksen yhteisöjohtajana ja lukuisissa luottamustoimissa urheilijoiden edustajana.

Autio on voittanut Futsal-liigan mestaruuden kahdesti: 2008 ja 2009. Aution henkilökohtaisia ansioita on Urheilutoimittajien Liiton valinta viisi kertaa vuoden futsalpelaajaksi (2010-2014) . 

Talvella 2004–2005 Autio ja Pekka Sihvola harjoittelivat Chilessä tavoitteenaan olla ensimmäisiä suomalaisia eteläamerikkalaisessa pääsarjassa. He harjoittelivat 1. divisioonassa pelanneessa Club Deportivo Magallanesissa sekä pääsarjan Club de Deportes La Serenassa, johon sopimusta ei kuitenkaan syntynyt.

Elokuussa 2010 Autio siirtyi ElPozo Ciudad de Murciaan, joka on Espanjan mestarijoukkue ElPozo Murcian 1. divisioonassa pelaava reservijoukkue. Hänestä tuli ensimmäinen ulkomailla ammatikseen futsalia pelaava suomalainen. Kaudeksi 2011–2012 hän siirtyi Espanjan 1. divisioonassa pelaavaan Unión África Ceutí -seuraan. Kaudella 2013–2014 hän pelasi ammattilaisena pietarilaisessa FC Politechissa. 

Suomen futsalmaajoukkueeseen Autio pääsi ensi kerran marraskuussa 2006, ja hän on eniten maaottelumaaleja tehnyt pelaaja. Hän on tehnyt 101 maalia pelaamassaan 145 maaottelussa.

Autio on pelannut myös jalkapalloa FC Hämeenlinnassa, Atlantiksessa, FC Espoossa sekä viimeisimpänä Someron Voimassa. Hänen pelipaikkansa on keskikenttä. Autio pelasi FC Hämeenlinnassa myös runsaasti laitapuolustajan paikkaa.

## Lähteet
Anni Kepplerus

**Anni Emilia Kepplerus** () oli suomalainen opettaja ja kirjailija.

Keppleruksen vanhemmat olivat maakamreeri Carl Kepplerus ja Emelie Wenell. Hän asui Kuopiossa vuoteen 1890 saakka ja vuodesta 1893 Joensuussa.

## Teokset
* *Hovin Inkeri. Historiallinen kertomus Pohjois-Karjalasta*. Otava 1897, 2. painos 1908

## Lähteet
* Pohjoissavolaisen kaunokirjallisuuden bibliografia: Anni Kepplerus
* Latvavesiltä: Pohjoiskarjalaisia kirjailijoita - Anni Kepplerus 

## Aiheesta muualla
* Anni Keppleruksen *Hovin Inkeri* vapaasti ladattavana e-kirjana Projekti Lönnrotilta sekä Project Gutenbergiltä
Leppäniemen koulu

**Leppäniemen koulu** on Mäntyharjun eteläosassa Nurmaalla toiminut peruskoulun alakoulu (luokka-asteet 0-6). Kyläkouluun oli Mäntyharjun keskustasta noin 26 kilometriä. Koulun toiminta lakkautettiin vuonna 2015. Koulua kävi vuosina 2006–2013 runsas 20 peruskoululaista, jonka lisäksi koulussa annettiin esikouluopetusta.

Koulu on rakennettu vuonna 1913. Koulun rehtorina toimi loppuvuosina Anne-Miia Kiukas. Leppäniemen koulun opetus oli jaettu kahteen osaan. Alaluokassa opiskelivat lapset esikoululaisista 2-luokkalaisiin ja yläluokassa 3-luokkalaisista 6-luokkalaisiin.

## Lähteet
Yhdysvaltain maavoimien 3. armeija

**Yhdysvaltain 3. armeija** () on USCENTCOMin alainen maavoimien yhtymä, jonka vastuualue on Lähi-itä.

## Historia
Armeija perustettiin 7. marraskuuta 1918 ensimmäisen maailmansodan lopulla, jolloin sen komentajaksi nimitettiin kenraalimajuri Joseph T. Dickman. Yhdysvaltain hylättyä Versailles'n rauhansopimuksen, se oli edelleen sotatilassa Saksan kanssa. Lakkautetun 3. armeijan esikunta (noin 6800 miestä) oli Saksassa yli kolme vuotta.

Toisen maailmansodan jälkeen 3. armeija osallistui Saksan jälleenrakentamiseen.
Sarah Edmondson

**Sarah Edmondson** (s. 22. kesäkuuta 1977 Vancouver, Brittiläinen Kolumbia, Kanada) on kanadalainen näyttelijä.

## Ura
Edmondson aloitti näyttelemisen Jewish Young People’s Theatre and Lord Byng Theatre Companyssa, jonka jälkeen hän valmistui Concordian yliopistosta teatteritaiteen kandidaatiksi. Palattuaan Montrealista takaisin Vancouveriin Edmondson on näytellyt monipuolisesti elokuvissa, teatterissa, televisiosarjoissa, radiossa ja animaatiossa. Hän on tehnyt muutamia  dubbausrooleja muun muassa *[[Transformers: Cybertron]]iin*. Vuonna 2007 Edmondson sai Leo-ehdokkuuden parhaasta naispääosasta elokuvassa *[[The Sparkle Lite Motel]]*.

## Aiheesta muualla
* Sarah Edmondson TV.comissa  
* Sarah Edmondson Voice Chasersissa
Ammunta kesäolympialaisissa 2008 – naisten 10 metrin ilmapistooli

**Naisten [[10 metrin ilmapistooli]]** ammuttiin 10. elokuuta Pekingin ampumaradalla. Kilpailun voitti Kiinan Guo Wenjun tuloksella 492.3 (390+102.3), joka on uusi finaali olympiaennätys.

## Aikataulu
Suluissa Suomen aika (EEST)

## Ennätykset
Ennen olympialaisten alkua voimassa olleet maailman- ja olympiaennätykset:
* Perukilpailu:

* Finaali:

## Peruskilpailu

## Finaali

## Lähteet
* 
*
Russian Circles

**Russian Circles** on yhdysvaltalainen instrumentaalista rockia soittava yhtye. Sen perustivat vuonna 2004 Chicagossa kitaristi Mike Sullivan ja basisti Colin DeKuiper.

Russian Circles on julkaissut neljä täysimittaista studioalbumia. *Enter* ilmestyi vuonna 2006 Flameshovel Recordsilla ja *Station* vuonna 2008, *Geneva* vuonna 2009 Suicide Squeeze Recordsilla sekä *Empros* vuonna 2011 Sargent Houselta.

Yhtyeen nykyiset jäsenet ovat Mike Sullivan (kitara), Brian Cook (basso) ja Dave Turncrantz (rummut).

## Diskografia
* *Enter* (2006)
* *Station* (2008)
* *Geneva* (2009)
* *Empros* (2011)
* *Memorial* (2013)
* *Guidance* (2016)
* *Blood Year* (2019)

## Aiheesta muualla
* Viralliset sivut 
* Russian Circles Allmusic.comissa 
*
Anitta

**Anitta** on muunnelma etunimestä Anita, joka taas on espanjalainen ja italialainen muoto Anna-nimestä. Suomessa nimi on vuoden 2019 loppuun mennessä annettu noin 5&nbsp;420 naiselle. Anitta viettää nimipäivää 22. lokakuuta yhdessä Anjan, Anitan ja Anniinan kanssa. Almanakkaan se on otettu vuonna 1950. Anittan puhuttelumuotoja voivat olla esimerkiksi Ani, Nitta ja Niitta.

## Anitta-nimisiä
*Anitta Ahonen (s. 1964), suomalainen stand up -koomikko
*Anitta Hietala (s. 1965), pikajuoksija
*Anitta Kettunen, suomalainen laulaja
*Anitta Mattila (s. 1994), suomalainen laulaja
*Anitta Niemi (s. 1951), suomalainen näyttelijä
*Anitta Ranta (s. 1957), suomalainen sopraano
*Anitta Ruotsalainen (s. 1961), suomalainen taidemaalari ja kuvataiteilija.
*Anitta Toivio (s. 1953), suomalainen kuvataiteilija ja kuvanveistäjä
*Anitta (oikealta nimeltään Larissa de Macedo Machado s. 1993), brasilialainen laulaja, lauluntekijä, näyttelijä ja bisnesnainen.

## Lähteet
*Joka kodin suuri nimikirja
*Saarelma, Minna: Nimi lapselle.
### Viitteet
Melissa Disney

**Melissa Disney** on yhdysvaltalainen ääninäyttelijä, joka tunnetaan useiden mainosten ja animaatioiden ääniroolien lisäksi Yhdysvaltojen käytetyimpänä naisäänenä trailereissa. Disney palkittiin muun muassa Golden Trailer gaalassa parhaasta äänityöstä elokuvan Valentine trailerissa. Äänityön ohella hän on näytellyt lyhytelokuvissa ja mainoksissa.

Hän on kaukaista sukua Walt Disneyn suvulle.

## Lähteet

## Aiheesta muualla
* Melissa Disney Voice Chasersissa  
* Melissa Disney TV.comissa
Alberto Tarantini

**Alberto Tarantini** (s. 3. joulukuuta 1955) on argentiinalainen jalkapalloilija ja maailmanmestari. Hän pelasi puolustajana useammallakin paikalla.

Vuoden 1978 MM-kilpailuissa Tarantini kuului maailmanmestaruuden voittaneeseen Argentiinan joukkueeseen. Hän pelasi MM-lopputurnauksessa kaikissa Argentiinan seitsemässä ottelussa ja teki yhden maalin jatkolohko-ottelussa Perua vastaan. Kaikkiaan hän pelasi 61 maaottelua ja teki niissä yhden maalin vuosina 1974–1982.

Taitojensa lisäksi Tarantini tunnettiin temperamentistaan.

Boca Juniorsin kasvatteihin lukeutuva Tarantini huomattiin myös afromaisen hiuspehkonsa ja etuhampaidensa takia, jotka toivat hänelle lempinimen *conejo* ("kaniini").

## Lähteet

## Aiheesta muualla
*Tarantinin uran tilastot
*Tarantini Sporting Heroes -sivustolla
The Mix

**The Mix** on saksalaisen Kraftwerk-yhtyeen albumi vuodelta 1991. Albumi sisältää uudelleen sovitettuja versioita kappaleista yhtyeen aiemmilta albumeilta, ja tämän albumin versiot ovat olleet pohjana nykyisille live-versioille. Levyn tuottajiksi on merkitty Ralf Hütter, Florian Schneider ja hieman aiemmin yhtyeeseen liittynyt Fritz Hilpert. Vuoden 1990 Italian-kiertueen jälkeen, ennen levyn valmistumista yhtyeestä pois lähtenyt Karl Bartos on kertonut, että levyllä on myös paljon hänen ohjelmoimaansa materiaalia, vaikka Bartosin nimeä ei ole levyn kansissa.

## Kappaleet

## Aiheesta muualla
*
Jemini

**Jemini** oli englantilainen pop-yhtye Liverpoolista, jonka muodostivat Chris Cromby ja Gemma Abbey. Yhtye edusti Britanniaa Eurovision laulukilpailussa 2003 Latviassa laululla *[[Cry Baby (Jeminin kappale)|Cry Baby]]*. Yhtye sijoittui viimeiselle sijalle eikä saanut ainuttakaan pistettä. Tämä oli ensimmäinen kerta koko Ison-Britannian viisuhistorian aikana, kun se ei saanut yhtäkään pistettä.

## Diskografia
**Love Is Blind* (2003) 

### Singlet
**Cry Baby* (2003) 
**Try To Love* (2003)
Ubaldo Fillol

**Ubaldo Matildo Fillol** (s. 21. heinäkuuta 1950 San Miguel del Monte, Buenos Aires), lempinimeltään *El Pato* ("Ankka"), on argentiinalainen jalkapalloilija ja jalkapallovalmentaja. Hän pelasi maalivahtina ja voitti maailmanmestaruuden vuonna 1978.

Fillol edusti Argentiinaa MM-kisoissa 1974, 1978 ja 1982. Kotikisoissa 1978 hän voitti kultaa ja tuli valituksi turnauksen parhaaksi maalivahdiksi. Hän pelasi vuoden 1986 lopputurnaukseen karsineessa maajoukkueessa mutta jäi lopulta valitsematta kisoihin, joissa Argentiina saavutti jälleen kultaa. Fillol luetaan silti kaikkien aikojen parhaiden eteläamerikkalaisten maalivahtien joukkoon. Hän pelasi kaikkiaan 58 maaottelua vuosina 1974–1985.

## Lähteet

 
## Aiheesta muualla

*Official Web Site 
*Short biography
*Biography  
*Biography
Operaatio Downfall

**Operaatio Downfall** oli liittoutuneiden hylkäämä suunnitelma maihinnoususta Japaniin toisen maailmansodan loppuvaiheessa. Operaatio peruutettiin Japanin antauduttua sen jälkeen, kun Hiroshimaan ja Nagasakiin oli pudotettu ydinpommit. Operaatio Downfall oli kaksiosainen muodostuen operaatioista Olympic ja Coronet. Olympic oli tarkoitus aloittaa lokakuussa 1945 tavoitteena miehittää kolmannes Japanin Kyūshūn saaresta ja käyttää sitä juuri vallatun Okinawan ohella keskitysalueena. Myöhemmin keväällä 1946 oli tarkoitus käynnistää Coronet tavoitteena miehittää Kantōn tasanko lähellä Tokiota Honshūlla. Hyökkäystä oli tarkoitus tukea käyttämällä Kyūshūlla sijaitsevia lentotukikohtia.

Japanin maantieteestä johtuen japanilaisille oli pääteltävissä mihin liittoutuneiden maihinnousuyritykset tulisivat todennäköisimmin kohdistumaan, ja he tekivät tarkkoja suunnitelmia ja laskelmia niiden varalle. Arviot mahdollisista tappioista vaihtelivat hyvin suuresti, mutta nousivat kuitenkin vähintään kymmeniintuhansiin ja enimmillään jopa miljooniin riippuen muun muassa siitä, millaiseen vastarintaan japanilaiset siviilit ryhtyisivät.

## Lähteet

## Aiheesta muualla
Battle royal

**Battle Royal** on showpainin ottelumuoto, jossa samaan aikaan kehässä aloittaa ottelun tietty määrä painijoita. Viimeinen kehään pystyyn jäänyt voittaa. Valittu määrä ottelijoita, yleensä 20, on samaan aikaan kehässä ja vastustajan eliminoiminen tapahtuu heittämällä hänet yläköyden yli. Vastustajan jalkojen tulee koskettaa lattiaa.

## Joukkueet

Battle royal -joukkueisiin kuuluu kaksi tai useampia painijoita, ja jokaiseen joukkueeseen tavallisesti yhtäläinen määrä. 

Ottelutyypistä riippuen, eli jos ottelijaryhmä on jaettu joukkueisiin, riittää että toinen joukkue eliminoidaan.

## Muunnelmat

*Battlebowl
*Bunkhouse Stampede
*Divas battle royal
*Dragon Scramble
*Gautlet for the Gold
*Last Blood battle royal
*Reverse battle royal
*Royal Rumble
*World War 3

## Lähteet
Suomen islamilainen yhdyskunta

**Suomen islamilainen yhdyskunta** on Suomessa 20. helmikuuta 1987 rekisteröity uskonnollinen yhdyskunta. Sen kotipaikka on Helsinki, jossa sillä on moskeija. Jäsenmäärä on ollut voimakkaassa kasvussa; vuonna 2018 yhdyskuntaan kuului 1&nbsp;772 muslimia,  mutta vuonna 2021 jo 3572. Se järjestää koraanikouluja lapsille ja islamin opetusta aikuisille ja julkaisee *An-nur*-lehteä. 

Samoissa tiloissa yhdyskunnan kanssa toimivat Suomen Islamic Relief ja Suomen Moskeijoiden Säätiö.

Yhdistyksen imaamina toimi Anas Hajjar 2010–2022, sitä ennen Khodr Khaked Chehab. 

## Uskonnollinen suuntautuminen
Yhdyskunta edustaa sunnalaista islamia ja ilmoittaa seuraavansa "keskilinjan islamilaisia arvoja". Se on jäsen eurooppalaisessa islamilaisten järjestöjen organisaatiossa FIOE (The Federation of Islamic Organizations in Europe). FIOE on Muslimiveljeskunnan aatteellinen kattojärjestö Euroopassa. Se saa rahoitusta Persianlahden arabivaltioilta. FIOE-järjestöllä on läheiset siteet Hamasiin ja joillakin jäsenjärjestöillä myös Al-Qaidaan. Yhdyskunnalla on siteet myös taustaltaan saudiarabialaiseen Muslim World Leagueen. 

Suomen islamilainen yhdyskunta on kertonut pyrkivänsä yhteistyöhön Muslimiveljeskunnan kanssa.  

Opetusministeriön yhdyskunnalta edellyttämä uskontunnustus kuuluu rekisteri-ilmoituksen mukaan: *Usko yhteen ainoaan Jumalaan, Hänen Enkeliinsä, Hänen kirjoihinsa, viimeiseen päivään, Hänen profeettaansa Muhamediin, sekä kaikkiin muihin Hänen profeettoihinsa.* 

## Talous
Suomen islamilainen yhdyskunta on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 110&nbsp;000 euroa. Keskimääräinen vuosittainen tuki on ollut nouseva ja oli vuonna 2023 noin 30&nbsp;000 euroa.

## Katso myös
* Luettelo Suomen islamilaisista yhteisöistä
* Islamiska förbundet i Sverige
* Det islamske forbundet i Norge

## Lähteet

## Aiheesta muualla
* Yhdyskunnan kotisivut
Castro laboreironkoira

**Castro laboreironkoira** () on portugalilainen koirarotu. Se oli vuonna 2019 kotimaassaan yhdeksänneksi suosituin portugalilainen rotu. 

## Ulkonäkö

Rotu on melko suurikokoinen ja muistuttaa ulkonäöltään hieman sutta, tosin korvat ovat riippuvat ja pyöreäkärkiset. Myös värit ovat sutta muistuttavia harmaan sävyjä, joita kuvaillaan sanoin "vaalea sudenväri" ja "tumma sudenväri". Tavoitelluin väritys *cor do monte* ("vuoristoväri") eli brindle koostuu harmaan eri sävyistä, joiden joukossa on ruskeita tai punertavia karvoja.

## Luonne ja käyttäytyminen
Castro laboreironkoira on peloton, omistajaansa kiintyvä ja vahtiviettinen koira. Se on erityisesti Portugalissa suosittu koirarotu poliisin työssä. 

## Alkuperä

Castro laboreironkoira on kotoisin Pohjois-Portugalin Suajon ja Penedan vuoristoalueilta Castro Laboreiron kylästä . Se polveutuu molossityyppisistä laumanvartijakoirista.

## Lähteet
*Gondrexon, A. & Browne, Ives: Maailman koiraopas

### Viitteet
Peukaloiset (suku)

**Peukaloiset** (*Troglodytes*) on peukaloisten heimoon kuuluva varpuslintusuku. Lajeja esiintyy  Pohjois-, Keski- tai Etelä-Amerikassa, Euraasiassa ja Pohjois-Afrikassa.

Peukaloiset ovat pieniä, 9-12&nbsp;cm pitkiä ja noin 10&nbsp;g painavia lintuja. Niiden höyhenpuku on ruskea, nokka suhteellisen pitkä, pyöreäkärkiset siivet lyhyet, jalat vahvat ja lyhyehkö pyrstö sojottaa tavallisesti pystyssä. Lento on nopeaa ja suoraviivaista. Koiraat voivat olla moniavioisia. Ne syövät pääasiassa hyönteisiä ja muita pieniä selkärangattomia.

Peukaloisia on 12 lajia.

## Lajit
* Amerikanpeukaloinen *Troglodytes hiemalis*
* Andienpeukaloinen *Troglodytes solstitialis*
* Clarioninpeukaloinen *Troglodytes tanneri*
* Falklandinpeukaloinen *Troglodytes cobbi*
* Guatemalanpeukaloinen *Troglodytes rufociliatus*
* Livertäjäpeukaloinen *Troglodytes pacificus*
* Okrapeukaloinen *Troglodytes ochraceus*
* Páramopeukaloinen *Troglodytes monticola*
* Peukaloinen *Troglodytes troglodytes*
* Pihapeukaloinen *Troglodytes aedon*
* Socorronpeukaloinen *Troglodytes sissonii*
* Tepuipeukaloinen *Troglodytes rufulus*

## Lähteet
Simeon

**Simeon ** on raamatullinen miehennimi. Nimi johtuu heprean sanoista, jotka tarkoittavat ’hän on kuullut’. Suomessa ja erityisesti Pohjanmaalla siitä käytetään myös muotoa **Simeoni**. Simeon on kuitenkin Suomessakin tavallisempi, sillä heitä on Suomen väestötietojärjestelmässä ollut elokuun 2025 loppuun mennessä 1&nbsp;585. Simeoni-muotoa on kantanut alle 200 miestä.

Simeon on Vanhassa testamentissa käytetty nimimuoto. Vanhassa testamentissa Simeon oli yksi patriarkka Jaakobin pojista sekä hänestä polveutunut Israelin heimo. Uudessa testamentissa kerrotaan Simeon-nimisestä miehestä, joka  siunasi Jeesus-lapsen temppelissä ja esitti Simeonin kiitosvirren. Sekä Simeon että Simon merkitsee rukouksen kuulemista, mutta keskiajalla nimiä kuitenkin pidettiin erillään.

Simeon on ollut Suomessa almanakassa vuosina 1662–1907, jolloin sen päivä oli 5. tammikuuta. Tämä perustuu pylväspyhimys Simeon Styliitan (k. 459) muistopäivään.

## Tunnettuja Simeoneja
### Bulgarian tsaarit

* Simeon I Suuri (n. 864–927), tsaari 893–927
* Simeon II, *Simeon Sakskoburggotski* (s. 1937), tsaari 1943–1946, pääministeri 2001–2005

### Raamatun henkilöitä ja pyhimyksiä

* Simeon, patriarkka Jaakobin poika
* Simeon, Luukkaan evankeliumissa mainittu jerusalemilainen hurskas mies
* Simeon Jerusalemilainen (Simon, k. 106), juutalaissyntyinen Jerusalemin piispa, varhaiskristitty marttyyri
* Simeon Styliitta (n. 388–459), syyrialainen askeetti ja pylväspyhimys
* Simeon Thessalonikalainen (1381–1429), bysanttilainen teologi ja hesykasti, Thessalonikan arkkipiispa n. 1410–1429
* Simeon Uusteologi (n. 957–1037), bysanttilainen munkki, teologinen ajattelija, mystikko ja runoilija

### Muita

* Simeon (Simeon Kruzhkov, 1929–1998), Viron ortodoksisen kirkon apulaispiispa 1998
* Simeon Bekbulatovitš (k. 1616), tataarilais-venäläinen valtiomies ja lyhytaikainen hallitsija
* Simeon Hamilton (s. 1987), yhdysvaltalainen maastohiihtäjä
* Simeon Hirvonen (1848–1915), suomalainen runoilija
* Siméon Oualli (1928–2002), guadeloupelainen katolinen piispa 
* Siméon Denis Poisson (1781–1840), ranskalainen matemaatikko ja fyysikko
* Simeon Price (1882–1945), yhdysvaltalainen golfaaja
* Simeon ten Holt (1923–2012), alankomaalainen säveltäjä
* Simeon Toribio (1905–1969), filippiiniläinen korkeushyppääjä
* Simeoni Viikate, oik. *Simo Kairistola* (s. 1979), suomalainen rumpali

## Simeon tai Simeoni sukunimenä

Simeon tai Simeoni on myös seuraavien henkilöiden sukunimi:

* Roldano Simeoni (s. 1948), italialainen vesipalloilija
* Sara Simeoni (s. 1953), italialainen korkeushyppääjä
* Silvano Simeon (1945–2010), italialainen kiekonheittäjä.

## Kuvitteellisia Simeoneja

* Simeoni, yksi veljeksistä Aleksis Kiven romaanissa Seitsemän veljestä
* Simeon Levi, Zachris Topeliuksen kirjassa Simeon Levis resa i Finland

## Lähteet
* Joka kodin suuri nimikirja

## Aiheesta muualla
Yleisurheilu kesäolympialaisissa 2008 – miesten 4 × 100 metrin viestijuoksu

**Miesten [[4 × 100 metrin viestijuoksu]]** käytiin 21. – 22. elokuuta Pekingin kansallisella stadionilla. Finaalissa ensimmäisenä maaliin juoksi Jamaika maailmanennätysajalla 37,10 sekuntia. 

Tuloslistaa muutettiin 25. tammikuuta 2017 Jamaikan Nesta Carterin annettua positiivisen dopingnäytteen. Näytteestä löytyi jälkiä kielletystä metyyliheksaaniamiinista. Kansainvälinen olympiakomitea pyysi Kansainvälistä yleisurheiluliittoa muuttamaan tuloksia, ja kun urheilun kansainvälinen vetoomustuomioistuin CAS hylkäsi Jamaikan sprinterin vetoomuksen, mitalit jaettiin uudestaan seuraavasti; Trinidad ja Tobagolle kultaa, Japanille hopeaa ja Brasilialle pronssia.

## Mitalit

(*) *juoksi 1. kierroksella*

## Ennätykset
**Ennätykset ennen kilpailua olivat seuraavat:**

## Tulokset

### Ensimmäinen kierros

### Finaali
Volkswagen Golf VI

**Volkswagen Golf VI** (Typ 5K) on Volkswagenin Golf-mallin kuudes sukupolvi, jota valmistettiin vuosina 2008–2012, farmaria vuoteen 2013 ja cabrioletia vuoteen 2016 saakka. Se ei ollut täysin uusi malli, vaan perustui edelleen samalle pohjalevylle kuin edeltäjänsä, vaikka autoa olikin päällisin puolin uudistettu. Pohjois-Amerikassa mallin Rabbit-nimestä luovuttiin.

## Volkswagen Golf (2008–2016)

Kuudennen sukupolven Golf esiteltiin Pariisin autonäyttelyssä syksyllä 2008. Uudistunut farmarimalli Variant tuli markkinoille seuraavana vuonna, ja sitä myytiin edelleen Pohjois-Amerikassa **Jetta SportWagen** -nimisenä. Golfiin perustuvan tila-automallin Golf Plusin ulkonäköä muokattiin vastaamaan uutta mallia. Geneven autonäyttelyssä keväällä 2011 esiteltiin kangaskattoinen avomalli Golf Cabriolet. Avomalli oli puuttunut Golf-mallistosta vuodesta 2002 saakka.
Vuoden 2008 Euro NCAP -kolaritestistä Golf sai tulokseksi täydet viisi tähteä. Erikseen vuonna 2011 testattu Cabriolet ansaitsi sekin viisi tähteä.Bensiinimoottoreina olivat aluksi 1,4 16V (80&nbsp;hv), 1,4 TSI (122/160&nbsp;hv) ja 1,6 8V (102&nbsp;hv). Dieselvaihtoehto oli 2,0 TDI (110/140&nbsp;hv). Vain Pohjois-Amerikan markkinoilla oli saatavana viisisylinterinen 2,5-litrainen (172&nbsp;hv) bensiinimoottori.

Golf GTI tuli markkinoille keväällä 2009, ja sen voimanlähteenä oli turboahdettu 2,0-litrainen (211&nbsp;hv) bensiinimoottori. GTI:n rinnalle tuli myös 170-hevosvoimaisella 2,0 TDI -moottorilla varustettu GTD.

Kevään 2009 uutuus oli myös 1,6-litraisen nestekaasua polttoaineenaan käyttävä versio. Pienitehoisin 2,0 TDI poistui valikoimasta samana kesänä, jolloin se korvattiin uudella 1,6 TDI:llä (90/105&nbsp;hv). Kesästä vuoden loppuun saakka markkinoilla oli lisäksi 1,8 TSI (160&nbsp;hv) -moottorilla varustettu erikoismalli.

Frankfurtin autonäyttelyssä syksyllä 2009 esiteltiin malliston suorituskykyisimmäksi malliksi Golf R, jossa oli turboahdettu 2,0-litrainen (270&nbsp;hv) bensiinimoottori. Se oli seuraaja Golf R32 -mallille. 

Loppuvuoden 2009 uutuusmoottori oli 1,2 TSI (105&nbsp;hv), josta tuli seuraavana kesänä myös 85-hevosvoimainen versio.

Vuonna 2011 Golf GTI:n 35-vuotisjuhlan kunniaksi esiteltiin GTI Edition 35, jossa moottorin teho oli nostettu 235 hevosvoimaan. 

## Moottorit

Hakasulkeissa olevat arvot DSG-vaihteistolla varustetuilla malleilla

Hakasulkeissa olevat arvot DSG-vaihteistolla varustetuilla malleilla

## Lähteet

## Aiheesta muualla
Ben X

**Ben X** on vuonna 2007 julkaistu belgialainen Nic Balthazarin ohjaama elokuva.

## Tarina
Elokuva kertoo vakavasta autismista kärsivästä koulukiusatusta pojasta, joka pakenee ankeaa maailmaa pelaamalla MMORPG-peliä nimeltä *[[ArchLord]]*.

## Rooleissa

## Tuotanto
Ohjaaja Nic Balthazarin ensimmäinen romaani oli *Niets was alles wat hij zei*. Siitä tehtiin menestynyt teatterisovitus ”NIETS”, jonka hän kirjoitti, ohjasi ja tuotti. Se sai yli 210 loppuunmyytyä esitystä.

MMG Film & TV Production osti tarinan elokuvaoikeudet ja pyysi Balthazaria kirjoittamaan käsikirjoituksen ja myös ohjaamaan ensimmäisen elokuvansa.

Kuvauspaikkoina olivat Gent, Maarkedal, Brugge, Dendermonde, Oudenaarde, Bryssel ja Calais. Kuvaukset kestivät 23. lokakuuta – 1. joulukuuta 2006.

## Vastaanotto
Elokuva menestyi kotimaassaan ja on saanut myös kansainvälistä levitystä. Elokuvasta on tekeillä yhdysvaltalainen uudelleenfilmatisointi.

## Lähteet
* 
### Viitteet

## Aiheesta muualla
*Trailer for ''Ben X'' 
*Official site
*the Archlord website for the movie
Ostheim vor der Rhön

**Ostheim vor der Rhön** on kaupunki Rhön-Grabfeldin piirikunnassa Baijerin osavaltiossa Saksassa. Se kuuluu Unterfrankenin hallintopiiriin. Vuoden 2020 lopussa kaupungissa asui 3&nbsp;290 asukasta ja väestötiheys oli 81 as./km². Kaupungin pinta-ala on 40,8 neliökilometriä. Ostheim vor der Rhönin pormestarina on toiminut vuodesta 2020 lähtien Steffen Malzer.

Kaupungissa toimii yksi peruskoulu () ja Dr.-Alfred-Hauser-Schule-erityiskoulu. Ostheim vor der Rhönin nähtävyyksiä ovat muun muassa Lichtenburgin linnan rauniot ja kaupungintalo.

Thüringenin osavaltiossa sijaitseva Wasungen on Ostheim vor der Rhönin ystävyyskaupunki.

Teologi, filologi, filosofi ja runoilija Christian Schreiber (1781–1857) kuoli kaupungissa.

## Historia

Ostheim mainitaan ensimmäistä kertaa vuonna 804. Vuosina 1615–1619 kaupungissa sijaitseva Michaeliskirche-kirkko rakennettiin. Vuonna 1812 Ostheimista tuli Saksi-Weimar-Eisenachin herttuakunnan () eksklaavi. Vuonna 1920 Ostheimista tuli puolestaan Thüringenin eksklaavi. Vuonna 1945 Ostheimista tuli osa yhdysvaltalaisten tarkkailuvyöhykettä ja samalla alue liitettiin Baijerin alaisuuteen.

## Lähteet

## Aiheesta muualla

*Viralliset kotisivut
Kelly Chen

**Kelly Chen** (; s. 13. syyskuuta 1972 Brittiläinen Hongkong) on hongkongilainen kantopop-tähtenä tunnettu näyttelijä ja laulaja. Chen on nauhoittanut uransa aikana yli 30 albumia ja saavuttanut huomattavaa suosiota Kiinassa, Hongkongissa, Taiwanissa ja Japanissa.

## Lapsuus ja nuoruus
Chen syntyi Hongkongissa vuonna 1972. Chen varttui Hongkongissa, mutta opiskeli useita vuosia ulkomailla Japanissa ja valmistui vuonna 1994 New Yorkin Parsons The New School for Designista.

## Ura
Hän esiintyi Jacky Cheungin vuoden 1994 "Stolen Heart"- kappaleen musiikkivideolla ja teki elokuvadebyyttinsä elokuvassa Whatever Will Be, Will Be vuonna 1995. Chen sai roolistaan parhaan uuden esiintyjän ehdokkuuden Hong Kong Film Awards -gaalassa. Samana vuonna Chen julkaisi kantoninkiinankielisen sooloalbuminsa nimeltä *Intoxicated Lover*. Myös Chenin seuraavat albumit olivat hittejä kiinankielisillä alueilla ja ne sinetöivät Chenin yhdeksi Aasian popdiivoista. Chen oli 1990-luvun lopussa erityisen suosittu Japanissa, jossa hän julkaisi maan markkinoille julkaistun singlen ja näytteli japanilaisessa tv-draamassa. Chen näytteli myös vuoden 2001 japanilaisessa elokuvassa Calmi Cuori Appassionati ja äänitti vuonna 2002 täyspitkän albumin japaniksi.

Chen meni naimisiin vuonna 2008 ja synnytti pojan vuonna 2009. Lapsensa syntymän jälkeen Chen vetäytyi julkisuudesta keskittyäkseen perheeseensä. Vuonna 2012 Chen sai toisen lapsen.

Vuonna 2014 Chen palasi valkokankaille Horseplay-toimintakomediassa. Kiinankielisen Oriental Daily News -lehden mukaan Chen oli vuonna 2014 eniten ansaitseva Hongkongin naistähti 83 miljoonan Hongkongin dollarin ansioilla.

## Aiheesta muualla
* 

## Lähteet
Kyōko Fukada

**Kyōko Fukada** (; s. 2. marraskuuta 1982) on japanilainen näyttelijä ja J-popin laulaja. Hän aloitti uransa teini-ikäisenä ja esiintyi televisiossa vuonna 1997. Ensimmäinen albumi ilmestyi vuonna 1999.

Fukada tunnetaan muun muassa elokuvista *[[Ringu 2]]* (1999) ja *[[Dolls (vuoden 2002 elokuva)|Dolls]]* (2002).

## Diskografia
### Albumit
* Dear… (1999)
* Moon (2000)
* Universe (2001)
* Flow: Kyoko Fukada Remixes (2002)

### Singlet
* "Saigo no Kajitsu" (1999)
* "Easy Rider" (1999)
* "Kirameki no Shunkan" (2000)
* "How?" (2000)
* "Swimming" (2001)
* "Kimi no Hitomi ni Koishiteru" (2001)
* "Route 246" (2002)

## Aiheesta muualla
*
Trauenin tutkimuskeskus

**Trauenin tutkimuskeskus** oli vuosina 1936–1945 toiminut Saksan ilmavoimien rakettiteknologian tutkimuslaitos. Keskus sijaitsi Ala-Saksin Munsterin kaupungin lähelle Trauenissa. Laitos perustettiin vuonna 1936 tohtori Eugen Sängerin alaisuuteen hänen raketti- ja aerodynaamisia tutkimuksiaan varten. Julkisesti laitos oli lentokoneiden testauslaitoksen koealue ().

Laitoksen tutkimustyö jakaantui kolmeen osaan:
* 1&nbsp;000 kN työntövoiman omaava rakettimoottori.
* rakettimoottoreiden sarjan suunnittelu ja testaus.
* avaruuslentokoneen kehittäminen.

Trauenissa Sänger suunnitteli Irene Bredtin kanssa Silbervogel-avaruuslentokoneen.

Laitos tuhoutui kokonaan toisen maailmansodan loppuvaiheissa keväällä 1945. Nykyisin alue kuuluu vuonna 1969 perustetulle Saksan avaruustutkimuskeskukselle ().

## Lähteet
* 

### Viitteet

## Aiheesta muualla

* [Munsterin kaupunki saksankielisessä wikipediassa](http://de.wikipedia.org/wiki/Munster_(Örtze))
Velsk

**Velsk** () on kaupunki Venäjällä Arkangelin alueella Velskin piirissä. Se on kunnallispiirin hallintokeskus ja sijaitsee paikassa missä Vel yhtyy Vagajokeen, joka puolestaan on Vienanjoen vasemmanpuoleinen sivujoki. Velsk sijaitsee noin 500 km Arkangelista etelään, Vologdaan ja Moskovaan (johon on 720 km) vievän M8-valtatien varrella. Väestönlaskennan mukaan vuonna 2010 asukkaita oli  kaupungissa yhteensä 23&nbsp;885 ja koko Velskin piirissä 54&nbsp;792.

## Historia
Paikkakunta mainitaan kronikoissa ensi kerran 1137. Kaupunkioikeudet se sai 1780. Vuosina 1796-1929 Velsk kuului Vologdan kuvernementtiin.

1800-luvulla Velsk oli pellavantuotannon keskus. Lisäksi tärkeää oli tuon aikainen puunjalostus: tervan, tärpätin ja  pihkan tuotanto.  Vuosien 1860 ja 1940 välillä Velskiä käytettiin poliittisena karkotuspaikkana. Väkiluku oli vuosisadan vaihteessa noin 2000 asukasta ja kasvoi jatkuvasti aina 1990-luvulle saakka, erityisen nopeasti sodan jälkeen.

## Nykypäivä

Nykyäänkin Velsk on puunjalostusteollisuuskaupunki. Lisäksi siellä on mm. kone- ja elintarviketeollisuutta.  Kaupungissa on lentokenttä. Se sijaitsee Vorkutaan vievän rautatien varrella.

## Lähteet

## Aiheesta muualla
* Velsk-INFO
Kuningas Saudin yliopisto

**Kuningas Saudin yliopisto** (, ) on Saudi-Arabian pääkaupungissa Riadissa toimiva julkinen yliopisto. Sen perusti vuonna 1957 kuningas Sa’ud ibn Abdilaziz Riadin yliopistona. Nimi vaihdettiin vuonna 1982.

Vuonna 2017 kansainvälinen Shanghain Jiao Tong -yliopiston ARWU-yliopistoranking sijoitti Kuningas Saudin yliopiston 101.–150. korkeatasoisimmaksi yliopistoksi maailmassa. Yliopiston rankingsijoitus on noussut 2010-luvulle tultaessa ja 2010-luvulla merkittävästi. 

Science-tiedelehdessä nostettiin vuonna 2011 keskusteluun Kuningas Saudin yliopiston ja toisen saudiarabialaisen yliopiston (Kuningas Abdilazizin yliopiston) "agressiiviseksi" luonnehditut toimet yliopistorankingin parantamiseksi. Myös sittemmin, esimerkiksi vuonna 2014 yliopistolla on käynnistetty ohjelma kansainvälisesti viitatuimpien, ARWU top-500 -yliopistoissa toimivien huippututkijoiden palkkaamiseksi yliopiston palvelukseen. Kuningas Saudin yliopistolla onkin näkyvä ja melko runsas rahoitus erityisesti kansainvälisesti viitatuimpien tutkijoiden palkkaamiseksi, tai yhteistyöhön yliopiston kanssa sekä jatko-opintovaiheen tutkija-opiskelijoiden ja heidän ohjaajiensa kansainvälisten julkaisujen edistämiseksi. 

Kuningas Saudin yliopistossa opiskelee niin miehiä kuin naisiakin. Vuonna 2017 opiskelijoita oli yhteensä 35&nbsp;810, joista kansainvälisiä opiskelijoita oli 1&nbsp;033（3&nbsp;%). Pääosa opiskelijoista (33&nbsp;746 kpl) opiskeli alempaa korkeakoulututkintoa. Ylempää tai jatko-tutkintoa opiskeli 2&nbsp;064 henkeä.

## Lähteet

## Aiheesta muualla
Epäonnistunut valtio

**Epäonnistunut valtio** eli **romahtanut valtio** () on toimintakykynsä menettänyt valtio, joka on niin heikko ettei se pysty hallitsemaan aluettaan eikä suojelemaan kansalaisiaan. Ei ole yksiselitteistä, millä taholla on oikeus todeta ja perustella jonkin maan valtiovallan epäonnistuminen. Valtiovallan epäonnistuminen halutaan kiistää, sillä kansainvälisessä politiikassa asialla voi olla huomattavat seuraukset.

Ei ole myöskään yksikäsitteistä määritelmää sille, milloin valtion toimintakyky ja hallintavallan taso on heikentynyt niin paljon, että sitä voidaan kutsua epäonnistuneeksi. Epäonnistuneen valtion käsite onkin pyritty korvaamaan neutraalimmalla hauraan valtion käsitteellä. Valtioiden vakaustilaa kuvaamaan käytetty FSI-mittariluku on uudelleennimetty vastaavasti (Failed states index → Fragile states index).

## Kansalaisjärjestöt korvaavat valtiollisia toimijoita
Koska kansainvälisen yhteisön keinot ja voimavarat sekä usein myös poliittinen tahto puuttua epäonnistuneiden valtioiden tilanteeseen on usein riittämätöntä, ainoa mahdollisuus tukea tavallista kansalaista on usein maassa toimivat kansalaisjärjestöt. Näiden tyypillisimpiä avustustoimia ovat terveydenhoito- ja sosiaaliturva- tai hätäapu.

Kansalaistoiminnan kautta voidaan vaikuttaa maan vakauteen, hyvinvointiin ja ihmisoikeuksien toteutumiseen pidemmälläkin aikavälillä. Kansalaisyhteiskunnan tukeminen onkin globaalien kansalaisliikkeiden keskeisimpiä tehtäviä. Kansalaisyhteiskunnan osia ovat toimiva ja läpinäkyvä oikeusjärjestelmä, vastuullinen poliittinen elämä ja turvallisuusrakenteet, jotka ennalta ehkäisevät konflikteja ja epävakautta.

## Epäonnistuneita valtioita

## Lähteet
Gailingen am Hochrhein

**Gailingen am Hochrhein** on kunta Saksassa Baden-Württembergin osavaltion Konstanzin piirikunnassa. Kunta kuuluu Freiburgin hallintopiiriin. 30. kesäkuuta 2022 Gailingen am Hochrheinissa oli 2&nbsp;930 asukasta ja väestötiheys oli 222 as./km². Kunnan pinta-ala on 13,17 km². Gailingen am Hochrheinin pormestari on Thomas Auer.

Gailingen am Hochrheinin naapurikunnat ovat Gottmadingen pohjoisessa, Buch ja Ramsen idässä, Diessenhofen etelässä sekä Dörflingen lännessä. Neljä viimeisenä mainittua kuuluvat Sveitsille. Lisäksi Saksan eksklaavi Büsingen am Hochrhein sijaitsee alle kilometrin päässä kunnasta länteen.

Kunnassa toimii yksi Hochrheinschule -niminen ”perus- ja yläkoulu” (). Lisäksi kunnassa toimii kansanopisto ().

Gailingen am Hochrheinin ystävyyskunta on Saksin osavaltiossa sijaitseva Liebschützberg.

## Historia

Ensimmäinen dokumentoitu maininta Gailingenista on vuodelta 965. Mahdollisesti alemannit asuttivat Gailingenin aluetta jo 400-luvulla. Nimi ”Gailingen” tulee ”Geilo”-nimisen henkilön mukaan, joka oli yksi alemannien johtaja. 1000-luvulla Gailingen oli aatelisperheen omistuksessa. 1300-luvulla alueen omistus siirtyi Randeggin aatelisperheelle ja sen peruja on leijonanpää, perheen tunnus, Gailingenin vaakunassa nykyään. Seuraavina vuosisatoina Gailingen vaihtoi omistajaa lukuisia kertoja.

Vuonna 1654 Gailingeniin muutti kuusi juutalaista. Vuonna 1722 Gailingenissa oli 18 juutalaista kotitaloutta ja 1700-luvun puoliväliin mennessä lukumäärä kasvoi 28:en. Vuonna 1766 Gailingeniin rakennettiin uusi koulu ja vuonna 1836 synagoga. Vuosina 1845–1847 paikkakunnalle rakennettiin uusi koulurakennus. Gailingen sai myös sairaalan ja vanhainkodin. 1850-luvun puoliväliin mennessä juutalaisväestöä oli Gailingenin väestöstä yli puolet. Vuonna 1870 Gailingeniin valittiin ensimmäinen juutalaispormestari. Seitsemän vuotta tämän jälkeen juutalaiset ja kristityt lapset aloittivat koulunkäyntinsä samassa koulussa. Juutalaiset ja ei-juutalaiset elivät yhdessä rauhallisesti, kunnes Adolf Hitler nousi valtaan. Vuonna 1933 juutalaisväestö väheni paikkakunnalla noin 20 prosenttia. Kristalliyö ohitti Gailingenin. 10. marraskuuta 1938 synagoga tuhottiin. 22. lokakuuta 1940 yli 200 juutalaista vietiin heidän kodeistaan Ranskaan. Koulurakennus toimii nykyisin Bodenjärven alueen juutalaisten historiaa käsittelevänä museona.

## Lähteet

## Aiheesta muualla

*Viralliset kotisivut
Muggsy Bogues

**Tyrone Curtis ”Muggsy” Bogues** (s. 9. tammikuuta 1965 Baltimore, Maryland) on yhdysvaltalainen entinen koripalloilija.

Vain 160 senttimetriä pitkä Bogues on NBA:n historian lyhyin pelaaja. Pelipaikaltaan hän oli takamies.

Bogues pelasi NBA:ssa vuosina 1987–2001 Washington Bulletsin, Charlotte Hornetsin, Golden State Warriorsin ja Toronto Raptorsin riveissä. Yhdysvaltain maajoukkueessa hän voitti maailmanmestaruuden vuonna 1986.

## Lähteet

## Aiheesta muualla
*Bogues NBA:n sivustolla
Prang

**Prang** on khmeriläisessä ja thaimaalaisessa uskonnollisessa rakennustaiteessa esiintyvä tornimainen rakennelma, joka sijaitsee temppelin tai watin cellan yläpuolella. Prang on hindulaisen mytologian jumalten asuinpaikan Meru-vuoren vertauskuva. 

Khmerien prang muistuttaa ulkomuodoltaan porrastettua kukkanuppua, jonka edessä on yleensä itään katsova eteishalli, mandapa. Cellassa, joka on pieni huone prangin uumenissa, oli hindulaisen jumalan, Shivan, Vishnun tai Brahman kuva. Suurissa temppeleissä, kuten Angkor Watissa, prangeja saattaa olla useita, joista yksi on muita hallitsevampi keskusprang.

Sukhothain ja Ayutthayan kuningaskunnissa prangista kehittyi suippo, maissintähkää muistuttava torni, jonka cellaan noustiin jyrkkiä portaita pitkin, eikä sen edustalla enää ollut varsinaista eteishallia. Siamilaisessa prangissa eteishallista oli enää jäljellä symmetrisesti prangin jokaiselle neljälle sivulle upotetut nissimäiset syvennykset, joissa saattoi olla Buddhan kuvapatsaita. 

Khmeriläinen ja siamilainen prang eroavat rakennusmateriaaliltaan: khmeriläinen prang rakennettiin hiekkakivestä tai lateriitista, kun taas Thaimaassa käytetään tiiltä, joka verhotaan stukkokerroksella. Tunnetuimpia esimerkkejä siamilaisesta prangista on Wat Arunin Chao Phraya -jokea siluetillaan dominoiva torni Bangkokissa.

## Lähteet

## Aiheesta muualla
*Prang temppeliarkkitehtuurissa
Irene Bredt

**Irene Bredt** (myöhemmin **Sänger-Bredt**; 24. huhtikuuta 1911 Bonn, Saksa – 1983 Berliini, Saksa) oli saksalainen matemaatikko, joka tuli tunnetuksi rakettiteknologiaan ja avaruuslentoihin liittyvästä kehitystyöstään. Toisen maailmansodan aikana Bredt kehitti miehensä Eugen Sängerin kanssa suunnitelman Silbervogel-avaruuslentokoneesta. 

## Nuoruus
Bredt syntyi Bonnissa vuonna 1911 vanhaan tieteilijäsukuun. Koulunsa hän kävi Kölnissä. Nuorena tyttönä hän pääsi seuraamaan Fritz von Opelin suunnitteleman, 12 kiinteäpolttoaineisella raketilla varustetun Opel Rak-1-rakettiauton ennätysajoa, jossa kuljettaja, lentopilotti Volhart kiihdytti auton 100 km/h nopeuteen alle 8 sekunnin. Ajo teki 17-vuotiaaseen Ireneen suuren vaikutuksen. 

## Tutkijanura
Bredt ilmoittautui Bonnin yliopistoon, josta valmistui tohtoriksi vuonna 1937. Hänen väitöskirjansa aihe koski röntgensäteilyä. Samana vuonna hän otti vastaan työpaikan Trauenin rakettitutkimuskeskuksessa, missä työskenteli laitoksen johtajan, Eugen Sängerin apulaisena. Bredt vastasi laitoksen koemoottoreiden termodynamiikan laskelmista. 
Yhteisessä tutkimuksessaan kaasujen kinetiikasta Bredt ja Sänger laskivat vuonna 1938 ensimmäistä kertaa lentoalukseen yläilmakehässä avaruuden rajalla vaikuttavat aerodynaamiset voimat. Bredt ratkaisi myös raketteja varten kehitellyn kiskolaukaisualusta lämpö- ja voiteluongelmat. Lisäksi hän kehitti Sängerin kanssa teorian patoputkimoottorin termodynamiikasta.

## Sodan jälkeen
Sodan jälkeen Bredt ja Sänger asuivat Ranskan miehitysvyöhykkeellä. Vuonna 1946 Ranskan Ilmailuministeriö kutsui molemmat työskentelemään Ranskaan valtiollisen lentokonetehtaan tutkimusosastolle - myöhemmin laitos tunnettiin nimellä *Société Nationale des Constructions Aéronautiques du Nord (SNCA du Nord)*. Bredt työskenteli laitoksessa Sängerin kanssa suihkumoottoritekniikan parissa.Samalla hän toimi ranskalaisen Matra-rakettivalmistajan neuvonantajana.

Pariskunta avioutui vuonna 1951. Vuonna 1954 perhe muutti takaisin Saksaan pariskunnan keskittyessä fotonimoottorin teoreettisiin tutkimuksiin. He edistivät myös SCRAMJET-moottorin kehittelyä. 

Irene Sänger-Bredt työskenteli useiden avaruustoimintaa tutkivien laitosten tutkimus- ja johtotehtävissä vuoteen 1972 asti. Hänellä oli lukuisa määrä luottamustehtäviä avaruus- ja ilmailutekniikan parissa, ja hän oli *International Academy of Astronautics* -järjestön perustajajäsen. Vuonna 1970 hänelle myönnettiin *Herrman Oberth -kultamitali* tieteellisen uransa johdosta.

## Lähteet

* 

### Viitteet
Kuluttajahintaindeksi

**Kuluttajahintaindeksi** on kuluttajien tavaroista ja palveluista maksaman keskimääräisen hinnan mitta. Se kertoo, kuinka paljon tavaroiden ja palveluiden hinnat muuttuvat ajan myötä. Se on yksi kansallisten tilastoviranomaisten laskemista hintaindekseistä. Suomessa kuluttajahintaindeksiä ylläpitää Tilastokeskus. Kuluttajahintaindeksi on yleisin inflaatiomittari. Talouspolitiikassa ja muilla talouden aloilla kuluttajahintaindeksiä käytetään rahan arvon mittana.

**Elinkustannusindeksi** on uusimmasta kuluttajahintaindeksistä ketjuttamalla laskettu pitkä aikasarja. Se on käyttäjälle helppotulkintainen, sillä sen sarjaa eivät katkaise indeksiuudistukset. Kuluttajahintaindeksissä sen sijaan tehdään 4–5 vuoden välein indeksiuudistus, koska kulutustottumukset muuttuvat jatkuvasti.

## Lähteet

## Aiheesta muualla
* Kuluttajahintaindeksi Tilastokeskus.fi
Luca Cigarini

**Luca Cigarini** (s. 20. kesäkuuta 1986 Montecchio Emilia, Italia) on italialainen jalkapalloilija. Hän pelaa Serie B:ssä Reggianan joukkueessa. Hän on pelannut Serie A:ssa 362 ottelua kuudessa eri joukkueessa ja Espanjan La Ligassa kuusi ottelua.

Cigarini pelaa niin sanottuna keskikentän pohjan pelintekijänä. Hänet tunnetaan erityisesti pelinäkemyksestään ja syöttötaidostaan. Pelityylinsä vuoksi häntä on verrattu usein Andrea Pirloon.

## Ura
Cigarini on Parman kasvatti. Ammattilaisuransa hän aloitti pelaamalla lainassa Sambenedettesen riveissä vuosina 2004–2005. Vuosina 2005–2008 Cigarini edusti Parmaa. Atalantassa hän pelasi kauden 2008–2009 ja siirtyi sitten Napoliin, josta hän kävi pelaamassa lainalla myös espanjalaisseura Sevillassa. Vuosina 2011–2016 hän edusti jälleen Atalantaa ja kaudella 2016–2017 Sampdoriaa. Hän pelasi Serie A:ssa vielä kolme kautta Cagliarissa ja kauden 2020–2021 Crotonessa. Hän siirtyi kesällä 2021 Reggianaan.

Cigarini oli mukana Italian joukkueessa Pekingin olympiaturnauksessa 2008. Hän lukeutui aikanaan Italian alle 21-vuotiaiden maajoukkueen vakiopelaajiin.

## Lähteet

## Aiheesta muualla
*Cigarini Atalantan sivustolla
Matti Paloaro

**Matti Kullervo Paloaro** (14. joulukuuta 1942 – 21. elokuuta 2008) oli rikoskomisario, toimittaja ja kirjailija.

Hän toimi yli 22 vuotta poliisin palveluksessa, viimeksi rikoskomisariona keskusrikospoliisissa. Paloaro työskenteli poliisiuran jälkeen toimittajana ja kirjailijana. Hän toimi Alibi-lehden päätoimittajana 1990-luvulla. Paloaro palveli myös upseerina YK-joukoissa.

## Bibliografia
* 
* 
* 

## Lähteet
* Alibi 22.8.2008: Alibin entinen päätoimittaja Matti Paloaro kuollut
Borj-e Milad

**Borj-e Milad** eli **Miladin torni** on Iranin korkein ja maailman kuudenneksi korkein torni. Se sijaitsee Teheranissa ja on 435 metriä korkea.

Borj-e Miladin edelle yltävät maailmassa Tokyo Skytree (Japani), Canton Tower (Kiina), CN Tower (Kanada), Ostankinon televisiotorni (Venäjä) ja Oriental Pearl Tower (Kiina).

Borj-e Miladin rakennustyöt aloitettiin 1999 ja ne tulivat valmiiksi vuonna 2007.

## Lähteet

## Aiheesta muualla
Anne Suzuki

**Anne Suzuki** (, s. 27. huhtikuuta 1987 Tokio, Japani) on japanilainen näyttelijä. Hän aloitti uransa lapsena ja voitti vuonna 2003 Japanin akatemian palkinnon roolista elokuvassa *[[Ritana]]* (2002).

## Elokuvia
* *The Murder Case of Hana & Alice*, 2015
* *Helter Skelter*, 2012
* *Himizu, tarjoilija, 2011
* *The Egoists*, 2011
* *Tsubaki sanjûrô*, 2007
* *Hanging Garden*, Mana, 2005
* *Initial D*, 2005
* *Steamboy*, Ray Steam, 2004
* *Hana to Arisu*, Hana Arai, 2004
* *Moon Child*, Hana, 2003
* *The Blue Light*, Haruka Kushimori, 2003
* *Ritana* (*Returner*), Milly, 2002
* *Jubunairu* (*Juvenile*), –, 2000
* *Lumi peittää setripuut'', Hatsue Imada, 1999
Lähde: 

Suzuki on tulkinnut rooleja myös televisiossa ja näytelmissä.

## Lähteet

## Aiheesta muualla
*
Sundiata Keïta

**Sundiata Keïta** oli 1200-luvulla elänyt Malin kuningaskunnan perustaja. Hän hallitsi perimätiedon mukaan vuodesta 1235 vuoteen 1255 (toisen tiedon mukaan hänen hallituskautensa kesti 25 vuotta).

Sundiata Keitan kerrotaan olleen hovista karkotettu kuninkaanpoika, joka aikuistuttuaan palasi kotikaupunkiinsa ja vapautti kansan *susu*-heimon alaisuudesta. Hän liitti valtakuntaansa ne alueet, jotka olivat tukeneet häntä kapinassa susuja vastaan. Hän antoi entisille sotilailleen viljelysmaata, minkä ansiosta viljelyala kasvoi. Mali tuotti siitä alkaen suuria määriä viljaa, puuvillaa ja maapähkinöitä.

Sundiata Keitaa koskevat tiedot ovat säilyneet lähinnä griottien levittämänä suullisena perimätietona. Hänen kerrotaan hukkuneen jokea ylittäessään. Hänen ensimmäinen seuraajansa Malin kuninkaana (mansa) oli Wali Keita. Hänelle oli oletettavasti sukua myös 1300-luvulla hallinnut kuuluisa Mansa Musa, joka oman kertomuksensa mukaan polveutui Keïtan veljestä.

## Lähteet

## Kirjallisuutta
*
Kingdom Centre

**Kingdom Centre** () on  pilvenpiirtäjä Saudi-Arabian pääkaupungissa Riadissa. Rakennuksen korkeus on noin 302 metriä. 

Kingdom Centressä on muun muassa kauppakeskus, toimistoja, huoneistoja, viiden tähden hotelli ja ravintoloita. Pilvenpiirtäjä sai Emporis Skyscraper Awardin 2002.

Kingdom Centre sisältää maailman korkeimman moskeijan. Pilvenpiirtäjän omistaa tunnettu liikemies, prinssi Al-Walid ibn Talal.

## Lähteet

## Aiheesta muualla

* Viralliset sivut  
* 
* Tallest-buildings.com: Kingdom Centre